Landsretten ændrede fogedrettens kendelse, således at fogedsagen genoptages og udlæg i Virksomhed ApS ophæves
Ret: Vestre Landsret (2. instans)
Faggruppe: Civilsag — Visse kæresager
Sagsemner: Fogedret;
Retspleje og civilproces;

/

Vestre Landsrets 3. afdeling holdt den 13. maj 2014 kl. 11.45 møde på tingstedet i Viborg.

Som dommere fungerede landsdommerne Annette Dellgren, Lisbeth Parbo og Mia Grosen

Skovbo (kst.)

V.L. B – 0716 – 14

Kærende, tidligere Person 1

mod

Indkærede A/S, tidligere Rekvirent A/S

Fremlagte bilag:

− kæreskrift med bilag

− brev af 27. marts 2014 fra Fogedretten i Aalborg

− udskrift af retsbogen (sag AS 15-412/2013)

− kæresvarskrift.

Ved kendelse af 10. marts 2014 har Fogedretten i Aalborg bestemt, at Kærendes, tidligere

Person 1 begæring om genoptagelse af fogedsagen FS 7241/2012 og ophævelse af udlæg,

foretaget i anparter i Virksomhed ApS, ikke tages til følge.   

Kendelsen er kæret af Kærende, tidligere Person 1 med påstand om, at fogedsagen, FS 15-

7241/2012, genoptages, og at udlæg foretaget i anparter i Virksomhed ApS op-hæves. Han

har endvidere påstået, at Indkærede A/S, tidligere Rekvirent A/S skal betale sagsomkostnin-

ger til ham for begge retter.   

Til støtte for påstandene har Kærende, tidligere Person 1 navnlig anført, at det er

dokumenteret, at han ejer anparterne i holdingselskabet, og at fogedretten derfor har

foretaget udlæg i strid med tredjemands bedre ret. Han har ikke anvist anparterne til

genstand for udlæg, og det beror på en fejl, at fogedretten har udlagt anparterne til

Indkærede A/S, tidligere Rekvirent A/S. Han blev først bekendt med udlægget i forbindelse

med fogedrettens autorisation til bortsalg på tvangs-auktion, hvorefter han uden ugrundet

ophold anmodede om, at fogedsagen blev genopta-get. Han har derfor ikke udvist

retsfortabende passivitet.   



/

- 2 -

Indkærede A/S, tidligere Rekvirent A/S har påstået stadfæstelse og har endvidere påstået, at

Kærende, tidligere Person 1 skal betale sagsomkostninger for landsretten.

Til støtte herfor har selskabet navnlig anført, at det ikke er dokumenteret, hvem der ejede

anparterne på udlægstidspunktet. Kærende, tidligere Person 1 kunne frit disponere på vegne

af alle koncernselskaberne og på egne vegne. Kærendes, tidligere Person 1 forklaring under

udlægssagen må tages for pålydende. Kærende, tidligere Person 1 har udvist passivitet, da

han ikke har reageret på denuntiationsskrivelserne til selskaberne, og det er ikke godtgjort,

at disse breve ikke er kommet frem.   

Fogedretten har tillagt kæremålet opsættende virkning.   

Landsretten afsagde

K e n d e l s e:

Det fremgår af sagen, at fogedretten den 14. november 2012 kl. 13.00 foretog udlæg i bl.a.

anparter i Virksomhed ApS i en fogedsag mod Skyldner ApS. Det er oplyst, at der samtidig

blev foretaget flere fogedsager mod både Kærende, tidligere Person 1 personligt og

Skyldner ApS, og det fremgår af en retsbogsud-skrift for den 14. november 2012 kl. 13.00,

at fogedretten i en sag mod Kærende, tidligere Person 1 personligt bl.a. foretog udlæg i

aktiver i Virksomhed ApS.   

Efter indholdet af de fremlagte selskabsdokumenter, herunder årsrapporten for 2012 for

holdingselskabet, og Kærendes, tidligere Person 1 forklaring den 16. januar 2014 lægger

landsretten til grund, at de udlagte anparter i Virksomhed ApS tilhører Kærende, tidligere

Person 1, og at det også var tilfældet på udlægstidspunktet den 14. november 2012. Fo-

gedretten har derfor foretaget udlæg i strid med tredjemands bedre ret.   

Mod Kærendes, tidligere Person 1 forklaring er det ikke godtgjort, at han er blevet bekendt

med de denuntiationsbreve, der i tilknytning til fogedsagens foretagelse blev sendt til hans

selska-ber som almindelig post. Der er derfor ikke grundlag for at fastslå, at han før

november 2013 var bekendt med, at der var foretaget udlæg i anparterne til sikkerhed for

Skyldner ApS' gæld.   



/

- 3 -

På denne baggrund, og da det efter omstændighederne ikke kan udelukkes, at der kan være

sket fejl i forbindelse med noteringen af, hvilke aktiver Kærende, tidligere Person 1 i de

enkelte sager anviste til genstand for udlæg, er betingelserne for at genoptage fogedsagen

opfyldt, jf. retsplejelovens § 504, nr. 1, og udlægget i anparterne i holdingselskabet ophæves

derfor.

Landsretten ændrer herefter fogedrettens kendelse således, at Kærendes, tidligere Person 1

påstande tages til følge.   

T h i b e s t e m m e s:

Fogedrettens kendelse ændres således, at fogedsagen FS 15-7241/2012 genoptages, og

udlægget i anparterne i Virksomhed ApS ophæves.   

I sagsomkostninger skal Indkærede A/S, tidligere Rekvirent A/S inden 14 dage betale 5.000

kr. for begge retter til Kærende, tidligere Person 1.   

Kæreafgiften skal betales tilbage.

Sagen sluttet.

Annette Dellgren



/